APROBACIÓN DE BASES DE AXUDAS ECONÓMICAS AOS NEGOCIOS AFECTADOS POLO ESTADO DE ALARMA
ADMINISTRACIÓN LOCAL — Municipal — Covelo (Subvencións e axudas, 10/06/2020)

Por acordo da Xunta de Goberno Local de data 29 de maio de 2020, foron aprobadas as Bases Reguladoras e convocatoria de concesión da seguinte subvención: O obxecto da presente convocatoria é paliar e actuar de maneira inmediata, diante das consecuencias derivadas da crise provocada polo COVID-19, e minimizar a grave situación social e económica á que se enfrontan os negocios con domicilio social e fiscal en Covelo e que resultaron afectados, total o parcialmente na súa actividade pola declaración do estado de alarma polo COVID-19. Como consecuencia do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 (En diante Real Decreto 463/2020) produciuse o cese da actividade dun gran número de negocios no concello de Covelo e outros, aínda que abertos, viron minguada en gran parte a súa actividade. Estas circunstancias excepcionais xustifican o interese público, social, económico e humanitario que dificultan a convocatoria de axudas en réxime de concorrencia e xustifican a concesión en réxime de concesión directa, e cun procedemento de tramitación de urxencia, que permita reducir os prazos fixados para o procedemento ordinario, salvo os relativos á presentación de solicitudes e recursos. Ademais, as actuacións, teñen o carácter de máxima urxencia. Razón pola que en aplicación do apartado 4 da disposición adicional terceira do R. D.463/2020, a suspensión de prazos non se aplicará neste procedemento. O obxectivo é protexer o interese xeral dos cidadáns de Covelo, prestando apoio inmediato ás persoas autónomas e empresas citadas para minimizar o inevitable dano económico causado pola crise sanitaria do COVID-19 na economía local e asegurar que, unha vez finalizada a alarma sanitaria, a reactivación da economía do noso concello. Esta convocatoria rexerase, con carácter xeral, polo disposto nas bases reguladoras, na Lei 38/2003, do 17 de novembro, xeral de subvencións (en diante LXS) e o seu Regulamento de desenvolvemento, aprobado polo Real decreto 887/2006, de 21 de xullo (en diante RLXS), na Lei 9/2007, de 13 de xuño, de subvencións de Galicia, na Ordenanza Xeral Reguladora do Réxime Xurídico das Subvencións outorgadas polo Concello de Covelo, aprobadas polo Pleno o 1 de xuño de 2016, e nas Bases de execución do Orzamento Municipal para o exercicio 2020 e, ademais, na Lei 39/2015, do 1 de outubro, de Procedemento Administrativo Común das Administracións Públicas e calquera outra disposición normativa que pola súa natureza poida ser aplicable. Estas subvencións concederanse de forma directa, en aplicación do previsto no artigo 22. apartado 2. c da Lei 38/2003, de 17 de novembro, xeral de subvencións, por concorrer razóns de interese público, económico, social e humanitario, en virtude das circunstancias provocadas pola crise sanitaria do COVID-19 e a declaración do estado de alarma nas persoas traballadoras autónomas, comerciantes e pequenas empresas que conforman unha parte fundamental da economía de Covelo, así como da Base 55 das Bases de Execución do Orzamento municipal para 2020.1. Deben ser persoas físicas ou xurídicas que exerzan a actividade económica no concello de Covelo figurando na matrícula do imposto de actividades económicas. Entenderase que a actividade se exerce no concello de Covelo cando o seu domicilio social e fiscal este situado no termo municipal.2. Tratarse de persoas físicas ou xurídicas que realicen unha actividade no municipio e que resultase afectada polo peche de establecementos previsto polo Real decreto 465/2020, do 17 de marzo, que modifica o artigo 10 do Real decreto 463/2020, do 14 de marzo, declarando o estado de alarma para a xestión da situación de crise sanitaria provocada polo COVID-19.3. Tamén poderán beneficiarse aquelas persoas físicas ou xurídicas que pola actividade que desenvolven sufriran unha redución da súa facturación durante o mes seguinte á declaración do estado de alarma superior ao 40%, con relación á media do último ano natural, 2019.4. Poderán beneficiarse destas axudas: A) Os empresarios individuais ou Autónomos que cumpran os seguintes requisitos: a) Estar dados de alta no Réxime Especial de Traballadores Autónomos ou no Sistema Especial de Traballadores por Conta Propia Agrarios. Entenderanse incluídos todos os traballadores aos que se refire o artigo 1 da Lei 20/2007 de 11 de xullo, do estatuto do traballo autónomo. Exclúense os autónomos colaboradores a que se refire o artigo 1.1., parágrafo 2º da citada lei. b) Ter recoñecida a prestación extraordinaria por cesamento de actividade prevista no artigo 17 do Real decreto lei 8/2020, do 17 de marzo, de medidas urxentes extraordinarias para facerlle fronte ao impacto económico e social do COVID 19. Non obstante o anterior, poderán obter igualmente a subvención os traballadores autónomos que non puideron acollerse ao cese extraordinario de actividade por atoparse en situación de incapacidade temporal ou baixa por maternidade, paternidade, adopción por acollemento ou tutela dun familiar durante o estado de alarma, sempre que concorran o resto de requisitos previstos para a prestación extraordinaria por cese de actividade previstos no artigo 17 do Real Decreto Lei 8/2020, de 17 de marzo. B) As pequenas empresas que cumpran conxuntamente os seguintes requisitos: a) Ter un número de traballadores inferior a 10 persoas b) Ter, no exercicio 2019, unha facturación anual para os efectos do IVE inferior a un millón de euros. Cando o solicitante non leve de alta os 12 meses naturais esixidos para acreditar a redución dos ingresos, a valoración levarase a cabo tendo en conta o período de actividade. Esta redución de facturación deberase xustificar ca presentación da documentación requirida e que se estime oportuna por parte de concello. Concederase unha única axuda por persoa física ou xurídica solicitante.2. A presentación da solicitude de axuda por parte do representante da actividade irá acompañada dunha declaración xurada de acordo co modelo destas bases e na que se faga constar que é titular dunha actividade que se atopa pechada como consecuencia da declaración do estado de alarma, que cumpre os requisitos esixidos nestas bases para solicitar a axuda e que se compromete a manter a actividade económica e as persoas contratadas, se as houbese, no momento do peche, durante os 4 meses seguintes ao levantamento da declaración do estado de alarma que permita a apertura da actividade.3. Non poderán obter a condición de beneficiarios; os autónomos que ademais traballen por conta allea, nin as persoas ou entidades nas que concorra algunha das prohibicións previstas no artigo 13 da Lei xeral de subvencións 38/2003, do 17 de novembro (estar ao corrente no cumprimento das súas obrigas tributarias coa Facenda estatal, coa Tesourería Xeral da Seguridade Social, nen co concello de Covelo. Requisito que debe cumprirse dende a data de presentación da solicitude ata a data de pago da subvención, no seu caso). O importe destinado a esta convocatoria é de 10.000,00 euros, cantidade que poderá ampliarse sen requirir unha nova convocatoria no caso de esgotar todo o crédito destinado á convocatoria e quedando solicitudes sen atender, e realizarase con cargo á aplicación orzamentaria 241.470 incluída no orzamento do Concello de Covelo para o exercicio 2020. A axuda consistirá nunha cantidade única coa que se apoia o compromiso de manter a actividade económica e o emprego.1. Concederase unha cantidade fixa de 800 € para as persoas físicas ou xurídicas que realicen unha actividade que se viu afectada polo peche de establecementos disposto no Real decreto 465/2020, do 17 de marzo, que modifica o artigo 10 do Real decreto 463/2020, do 14 de marzo. Para estes efectos, non se terá en conta como situación de peche obrigatorio o período comprendido entre o 30 de marzo e o 9 de abril de 2020, no que, conforme ao establecido no Real Decreto lei 10/2020, do 29 de marzo, foron obxecto de paralización todas as actividades consideradas como non esenciais na dita norma.2. Concederase unha contía fixa de 500 € para as persoas físicas ou xurídicas que realicen unha actividade que non se viran afectados polo peche de establecementos disposto no RD 465/2020 de 17 de marzo que modifica o artigo 10 do RD 463/2020 de 14 de marzo, sempre e cando sufriran unha redución da súa facturación durante o mes seguinte a declaración do estado de alarma superior ao 40%, con relación á media do último ano natural, 2019.1. A información para a obtención das axudas reguladas nesta convocatoria estará a disposición na web do concello de Covelo e na sede electrónica 2. As solicitudes realizaranse no modelo que se achega a esta convocatoria (anexo I). A presentación da solicitude será feita pola persoa física ou polo representante legal da persoa xurídica titular do negocio, preferentemente por medios telemáticos a través da sede electrónica do Concello de Covelo ou por calquera dos medios indicados no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de solicitudes será de 15 días hábiles, contados a partires do seguinte ao da publicación do extracto da convocatoria no Boletín Oficial da Provincia.3. A presentación da solicitude de subvención fóra do prazo fixado, e a falta de presentación da documentación esixida nestas bases, serán causas de inadmisión. Coa solicitude deberán achegarse os seguintes documentos: a) Pequenas empresas b) Autónomos A concesión da subvención regulada nesta convocatoria, realizarase conforme co establecido nos artigos 22.2 y 28 de la LXS. O procedemento para a concesión desta axuda iniciarase, unha vez aberto o prazo de presentación de solicitudes. Se a solicitude non cumpre os requisitos establecidos na presente norma reguladora da convocatoria, o órgano competente requirirá ao interesado para que o solucione no prazo máximo e improrrogable de 10 días, indicándolle que se non o fai, terase por desistido da súa solicitude. Recibidas as solicitudes procederase a súa tramitación. Avaliadas as solicitudes, segundo os criterios regulados na base 4.1 os expedientes serán elevados á Comisión de Valoración, que estará constituída por: Presidente: O Alcalde do Concello de Covelo Vogal: Funcionaria/o traballadora/o municipal experimentado na tramitación e xestión de expedientes administrativos, o cal realizará as funcións de Secretaria/o. Vogal: A Concelleira de Cultura, Turismo e Emprego. Vogal: A Secretaria-Interventora Municipal. Vogal: Concelleira/o do bloque municipal BNG. Vogal: Concelleiro do bloque municipal PSdeG-PSOE. Todas e cada unha das persoas que forman esta comisión poderán ser substituídos polas persoas nas que delegue cada unha delas. A Comisión de valoración examinará cada unha das solicitudes presentadas, e aplicará os criterios de outorgamento aprobados nas presentes bases, a fin formular a correspondente proposta de adxudicación a prol de aquelas que reuniran os requisitos establecidos. A proposta de adxudicación deberá expresar a relación de solicitantes para os que se propón a concesión da subvención, a súa contía individual, e as denegadas co seu motivo. O órgano municipal competente para a concesión das subvencións é a Xunta de Goberno Local, que analizará a proposta da Comisión de subvencións e resolverá xustificadamente. O acordo de concesión non terá obrigatoriamente que distribuír a totalidade do crédito. Coa resolución de concesión, aboarase anticipadamente o 100% do importe concedido, liberando aos beneficiarios do establecemento de garantías. De acordo co disposto na base 55 das Bases de Execución do Orzamento, e dado que a concesión destas subvencións a favor das persoas determinadas nestas bases faise en consideración á grave crise económica provocada pola pandemia do Covid-19, asegurando que se respecta a legalidade en materia de subvencións e que coa firma do anexo declaración responsable se cumpre coa existencia de sinatura de compromiso de presentar xustificantes da subvención, o abono da subvención farase en concepto de pago anticipado ou abonos a conta. O prazo de xustificación poderá ir máis alá do 31-12-2020 en virtude da duración incerta do estado de alarma. Sen prexuízo do disposto no artigo 14 da Lei 38/2003, do 17 Novembro, as subvencións xerais, son obrigacións dos beneficiarios: O mantemento da actividade económica e das persoas contratadas, de ser o caso, no momento do peche, durante os catro meses seguintes ao levantamento da declaración do estado de alarma que permita a apertura da actividade. Así mesmo, e nos termos previstos no artigo 11.3 LXS, a agrupación ou comunidade de bens non poderá disolverse ata que transcorra o prazo de prescrición a que fan referencia os artigos 39 e 65 LXS. En caso de concesión da subvención, a resolución conterá as porcentaxes de participación das persoas integrantes na entidade beneficiaria, en función dos cales participarán nos dereitos e obrigas derivados do outorgamento da subvención, e no seu caso, do seu reintegro. No prazo máximo de 6 meses despois do levantamento do estado de alarma, as persoas beneficiarias da subvención terán que presentar por rexistro, copia e orixinal que será devolto posteriormente á súa comprobación, da seguinte documentación: a) Informe actualizado sobre a vida laboral do solicitante emitido pola Seguridade Social onde quede acreditado que o negocio estaba dado de alta na data da declaración do estado de alarma, é dicir, o 14 de marzo e que estivo mantendo a súa actividade durante os 4 meses posteriores ao levantamento da declaración de estado de alarma. b) No seu caso, acreditación do número de traballadores da empresa e que os mesmos continúan contratados durante os 4 meses posteriores ao levantamento da declaración do estado de alarma que permita a apertura da actividade. Para isto achegará a relación nominal de traballadores e unha relación liquidación de cotizacións do mes correspondente ou no seu caso TC1. Estas axudas son compatibles con calquera outra subvención, ingresos ou recurso para a mesma finalidade, procedentes de calquera administracións ou entidades públicas ou privadas, autonómicas, estatais, da Unión Europea ou de organismos internacionais. En ningún caso o importe da subvención unido ao de outras posibles axudas, para a mesma finalidade, poderá superar a minoración de ingresos da actividade como consecuencia da crise provocada polo coronavirus. O reembolso total ou parcial da subvención será acordado polo órgano outorgante da mesma, respondendo sempre ao principio de proporcionalidade, e atendendo ás seguintes circunstancias: a) Non mantemento da actividade e número de persoas contratadas na súa actividade durante os catro meses posteriores á presentación da declaración do estado de alarma que lle permita a apertura da súa actividade. b) Incumprimento da obriga de xustificar. c) Resistencia, obstrución ou negativa ás actuacións de control financeiro. d) Falsidade nos datos facilitados para acollerse á solicitude de axuda. As actuacións subvencionadas poden estar suxeitas a verificación e control financeiro en calquera fase da súa execución por parte do Concello. A persoa ou entidade beneficiaria debe facilitar o acceso ao lugar da acción e aportar canta documentación lle sexa requirida no exercicio destas actuacións. O control financeiro terá como obxectivo verificar a correcta obtención dos fondos, o cumprimento das obrigas na aplicación dos fondos recibidos e a correcta xustificación da subvención. En todo caso, estarse ao disposto con carácter xeral no Título IV da Lei 38/2003, do 17 de novembro, xeral de subvencións. Nos asuntos non previstos nestas bases rexerá o disposto na Lei 38/2003, do 17 de novembro, Xeral de Subvencións, e Real Decreto 887/2006, do 21 de xullo, polo que se aproba o Regulamento da Lei 38/2003, así como o disposto na Base 55 das Bases de Execución do Orzamento para 2020.